Adliya organlari va muassasalarining moddiy-texnika bazasini mustahkamlash chora-tadbirlari toʻgʻrisida
(resolution, 2021-12-25)

Adliya organlari va muassasalarining moddiy-texnika bazasini yanada mustahkamlash va modernizatsiya qilish, shuningdek adliya organlari va muassasalarining budjetdan tashqari mablagʻlaridan samarali va mutanosib ravishda foydalanishni taʼminlash maqsadida Vazirlar Mahkamasi qaror qiladi: 1. 2018 — 2019-yillarda adliya organlari va muassasalarining binolarini qurish va taʼmirlash dasturi (keyingi oʻrinlarda Dastur deb ataladi) 1-ilovaga muvofiq tasdiqlansin. 2. Dasturda nazarda tutilgan tadbirlarni amalga oshirish doirasida: buyurtmachilar etib — Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahri adliya boshqarmalari; bosh loyihachi va pudratchi tashkilotlar etib — qonun hujjatlarida belgilangan tartibda oʻtkazilgan tender (tanlov) savdolari natijalari boʻyicha gʻoliblar; moliyalashtirish manbalari etib — Oʻzbekiston Respublikasi Adliya vazirligining budjetdan tashqari mablagʻlari, Toshkent davlat yuridik universitetida oʻqitishning oshirilgan toʻlov-kontrakt summalari hisobidan tushadigan mablagʻlar, homiylik va xalqaro donorlarning texnik yordam mablagʻlari, shuningdek qonun hujjatlarida taqiqlanmagan boshqa mablagʻlar belgilansin. 3. Oʻzbekiston Respublikasi Adliya vazirligi Oʻzbekiston Respublikasi Davlat arxitektura va qurilish qoʻmitasi bilan birgalikda Dasturda koʻrsatilgan obyektlarning loyiha-smeta hujjatlari oʻz vaqtida, sifatli ishlab chiqilishi, davlat ekspertizasidan oʻtkazilishi va obyektlarda qurilish-montaj ishlari bajarilishini ustuvor ravishda davlat-xususiy sherikchilik asosida taʼminlasin. 4. Toshkent davlat yuridik universiteti 2017/2018 oʻquv yili uchun toʻlov-kontraktlar shaklida oʻqitishdan tushadigan mablagʻlarning bir qismidan Oʻzbekiston Respublikasi Oliy va oʻrta maxsus taʼlim vazirligining Oliy taʼlim muassasalarini rivojlantirish jamgʻarmasiga ajratmalar oʻtkazishdan ozod qilinsin. 5. Belgilansinki, 2018-yil 1-martdan boshlab adliya organlari va muassasalarining budjetdan tashqari mablagʻlari Oʻzbekiston Respublikasi adliya vaziri tomonidan budjetdan tashqari Adliya organlari va muassasalarini rivojlantirish jamgʻarmasining daromadlari va xarajatlari oʻrtasidagi salbiy tafovutni qoplashga yoʻnaltirilishi mumkin. 6. Oʻzbekiston Respublikasi Hukumatining 2-ilovaga muvofiq ayrim qarorlariga 2018-yil 1-martdan qoʻshimchalar va oʻzgartirish kiritilsin. 7. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda oʻzlari tomonidan qabul qilingan normativ-huquqiy hujjatlarni ushbu qarorga muvofiqlashtirsinlar. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi moliya vaziri J.A. Qoʻchqorov va Oʻzbekiston Respublikasi adliya vaziri R.K. Davletov zimmasiga yuklansin. T/r Tadbirlar nomi Qiymati (mln. soʻm) 2018-yil 2019-yil I. Oʻzbekiston Respublikasi Adliya vazirligi, Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalarining binolarini qurish va taʼmirlash 1. Oʻzbekiston Respublikasi Adliya vazirligi markaziy apparati binosining fasad qismini taʼmirlash 1 450 — 2. Oʻzbekiston Respublikasi Adliya vazirligi markaziy apparati binosi ichki xonalarini taʼmirlash va isitish tizimini yangilash (kapital taʼmirlash 2018-2019-yillarda amalga oshiriladi) 15 000 — 3. Qoraqalpogʻiston Respublikasi Adliya vazirligi binosini kapital taʼmirlash — 2 000 4. Buxoro viloyati adliya boshqarmasi binosini qurish 1 000 3 500 5. Navoiy viloyati adliya boshqarmasi binosini qurish — 6 500 6. Surxondaryo viloyati adliya boshqarmasi binosi qurilishini yakunlash 6 500 — 7. Xorazm viloyati adliya boshqarmasi binosini qurish 8 000 — 8. Toshkent viloyati adliya boshqarmasi binosini qurish 7 000 — 9. “Adolat” huquqiy axborot markazi” DUKning binosini taʼmirlash 800 10. Axborot-tahlil multimedia markazi binosini kapital taʼmirlash va jihozlash 7000 11. Yuristlar kovoringi markazi binosini taʼmirlash 200 Jami: 46 950 12 000 II. Fuqarolik holati dalolatnomalarini qayd etish organlari binolarini qurish va taʼmirlash 1. Buxoro tumani FHDY boʻlimi binosini qurish — 2 000 2. Olmaliq shahri FHDY boʻlimi binosini qurish 2 000 Jami: 2 000 2000 Hammasi: 48 950 14 000